**KRITÉRIÁ NA VYHODNOTENIE PONÚK A**

**PRAVIDLÁ UPLATŇOVANIA KRITÉRIÍ NA VYHODNOTENIE PONÚK**

**Ponuky sa vyhodnocujú na základe kritérií na vyhodnotenie ponúk v každej časti samostatne**

**vyhodnocovanie návrhov na plnenie kritéria na vyhodnotenie ponúk**

Komisia na vyhodnotenie ponúk prostredníctvom systému Josephine automatizovaným spôsobom v súlade so zákonom o verejnom obstarávaní vyhodnotí ponuky uchádzačov, ktoré neboli vylúčené, podľa kritérií na vyhodnotenie ponúk (ďalej len ako „kritéria“) určené v oznámení o vyhlásení verejného obstarávania a na základe pravidiel uplatnenia kritérií určených v týchto súťažných podkladoch.

Všetky ceny, ako aj návrhy na plnenie kritérií uvedené v ponuke uchádzača podľa predmetných súťažných podkladov musia byť zaokrúhlené na dve desatinné miesta.

**Pravidlá na uplatnenie kritérií sú pre všetky časti rovnaké!**

**Kritérium č. 1:** „**Cena celkom za technickú správu budov a servis zariadení“** vyjadrené v EUR bez DPH (Tabuľka č.1)

Váhovosť: **55,00%** (maximálny počet 55,00 bodov)

Systém Josephine automaticky pridelí maximálny počet bodov (55) ponuke uchádzača **s najnižšou cenou celkom** za technickú správu budov a servis zariadení v eur bez DPH a pri ostatných ponukách počet bodov určí úmerou, t.j. počet bodov vyjadrí ako podiel najnižšej ceny celkom za technickú správu budov a servis zariadení bez DPH a navrhovanej ceny celkom za technickú správu budov a servis zariadení bez DPH, ktorý prenásobí maximálnym počtom bodov (55) pre dané kritérium.

Vzorec pre výpočet počtu bodov za celkový súčet maximálnych jednotkových cien v rámci príslušnej časti predmetu zákazky:

|  |  |  |
| --- | --- | --- |
|  | najnižšia cena celkom za technickú správu budov a servis zariadení v EUR bez DPH |  |
| počet bodov za kritérium č. 1 =  | ------------------------------------------------------------------- | x váhovosť kritéria |
|  | cena celkom za technickú správu budov a servis zariadení v EUR bez DPHpríslušnej vyhodnocovanej ponuky |  |

**Kritérium č. 2: „Zľava na položky prác a dodávok z programu Cenekon“ vyjadrené v %**, (Tabuľka č. 2) na základe cenníka ktorý bude pri tvorbe ceny uchádzač používať (napr. ODIS, Cenekon a pod)

Váhovosť: **45,00 %** (maximálny počet 45 bodov)

Systém Josephine automaticky pridelí maximálny počet bodov (45) ponuke uchádzača **s najvyššou percentuálnou zľavou na položky prác a dodávok z cenníka Cenkros** a pri ostatných ponukách počet bodov určí úmerou, t.j. počet bodov vyjadrí ako podiel navrhovanej percentuálnej zľavy z cenníka Cenkros a najvyššej navrhovanej percentuálnej zľavy z cenníka Cenkros, ktorý prenásobí maximálnym počtom bodov (45) pre dané kritérium.

Vzorec pre výpočet počtu bodov za percentuálnu zľavu na položky prác a služieb z cenníka Cenekon v rámci príslušnej časti predmetu zákazky:

|  |  |  |
| --- | --- | --- |
|  | perc. zľava na položky prác a dodávok z programu Cenekon v % príslušnej vyhodnocovanej ponuky |  |
| počet bodov za kritérium č. 2 = | ------------------------------------------------------------------- | x váhovosť kritéria |
|  | najvyššia perc. zľava na položky prác a dodávok z programu Cenekon vyjadrené v % |  |

Systém Josephine v tejto časti automatizovane označí ponuku s najväčším počtom bodov (súčet bodov za kritérium č. 1 a  č. 2) za prvú v poradí, ponuku s druhým najväčším počtom bodov za druhú, ponuku s tretím najväčším počtom bodov za tretiu, atď.

V prípade rovnosti dosiahnutých bodov u viacerých uchádzačov, rozhoduje o poradí ponúk počet bodov dosiahnutých za kritérium č. 1 - Cena celkom za technickú správu budov a servis zariadení.

**Návrh na plnenie kritérií**

Uchádzač vyplní prílohu č. 3 vzor Štruktúrovaný rozpočet, týchto súťažných podkladov pre každú časť a predloží ho v ponuke a zároveň vyplní jednotkové ceny položiek v elektronickom ponukovom formulári v systéme JOSEPHINE, ktorý zodpovedá Štruktúrovanému rozpočtu ceny.

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do systému JOSEPHINE umiestnenom na webovej adrese <https://josephine.proebiz.com/>. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>. V predloženej ponuke prostredníctvom systému JOSEPHINE musí byť pripojený návrh na plnenie kritérií vyplnením elektronického formulára, v systéme JOSEPHINE.